Dunavecse Város Önkormányzatának Képviselő-testülete

243-19/2023.

JEGYZŐKÖNYV

Készült a képviselő-testület 2023. november 22-én /15,00-16,00/ megtartott üléséről

Az ülés helye: Városháza ülésterme

Jelen vannak: 

Vörös Sándor polgármester, Kochné Vadászi Borbála alpolgármester, Molnár Gyula, Sándor Zsombor és Tóth József képviselők (5 fő)

Távol maradt (igazoltan):

Aranyi János Gábor képviselő úr, Kovás Péter képviselő úr (2 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Erdős Erika mb. óvodavezető (Százszorszép Óvoda), Horváth-Gallai Eszter igazgató (Dunavecsei Művelődési Ház), Aranyi Ágota igazgató (Vikár Béla Könyvtár), dr. Pándi Ottó intézményvezető (dr. Kolozs Gergely Kistérségi Egészségügyi Centrum)

Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Sándor Zsombor képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy kiegészítéssel: 5. f) Rendőrkapitány kinevezéséhez hozzájárulás
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

156/2023. (XI. 22.) Kt. normatív határozata

Napirend elfogadása











H a t á r o z a t     

 1.)  Jelentés a lejárt határidejű határozatok végrehajtásáról, a tett  
        intézkedésekről,  tájékoztató a két ülés közötti jelentősebb eseményekről
 2.)  Javaslat az önkormányzat 2023. évi költségvetésének a módosítására 
    3.)  Beszámoló az önkormányzat 2023. 1-9 hónap gazdálkodásának 
          eredményéről
4.)  Javaslat 2024. évre vonatkozó éves ellenőrzési terv jóváhagyására
                         5.)  Egyéb ügyek

                                a)  MFP-UHJ/2023. Alkony utca kivitelezés ajánlatkérésének lezárása,

                                     önrész biztosítása

                               b)  Javaslat Dr. Kolozs Gergely Kistérségi Egészségügyi Centrum

                                    SZMSZ-nek módosítására, a szakrendelő zárvatartási kérelme

                            c)  A köztemetőről és a temetkezés rendjéről szóló rendelet, valamint a

                                    kegyeleti közszolgáltatási szerződés jóváhagyása

                              d)   Javaslat a Helyi Választási Bizottság tagjainak és póttagjainak
                                 megválasztására
                              e)   HÉSZ módosítás az 51-es út és 513 út kereszteződésében tervezett 

                                   körforgalmi csomópont megvalósítása érdekében

                              f)   Rendőrkapitány kinevezéséhez hozzájárulás

Zárt ülés:     
   1.)   Javaslat a Bursa Hungarica pályázat nyerteseire
   2.)  Várható pénzmaradvánnyal kapcsolatos döntés
A napirendi pontok elfogadása után megkezdődött azok tárgyalása.

1./ Napirend:

      Jelentés a lejárt határidejű határozatok végrehajtásáról, a 

      tett intézkedésekről, tájékoztató a két ülés közötti jelentősebb eseményekről
      Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
· szociális kerekasztal megbeszélés volt a temetőrendelettel kapcsolatban. Egyéb ügyet is tárgyaltunk, a szociális tűzifatámogatás is szóba került. Kértük a jelenlévőket, hogy körükben is hirdessék a pályázati lehetőséget. A tavalyi évi mennyiséghez kevesebb fát kaptunk, viszont kevesebben is adták be a kérelmet. Felmerültek olyan fejlesztési igények, amely hosszú távon fontos lehet a település számára. Így például beszélgetés folyt a szociális ellátásról, konkrétan idősek ellátásával kapcsolatos intézmény létrehozásáról. Korábban volt a református egyháznak ilyen törekvése a TSZ irodával kapcsolatban. A beszélgetés lényege az volt, hogy annyira magas a dunavecsei ellátottak száma, hogy házi betegellátás, házi gondozásba, amely indokolja, hogy az elkövetkező évben ilyen intézmény megvalósuljon. 

· Polgármesteri fórumon vettem részt Tiszakécskén, a TOP és TOP Plusz pályázatokkal kapcsolatban kaptunk tájékoztatást vidékfejlesztéssel kapcsolatban a helyettes államtitkártól. Viszonylag gazdag és hasznos előadások voltak. A következő választás júniusban lesz, erről kaptunk tájékoztatást, mivel olyan fura szituáció lesz, hogy a jelenlegi testület szeptemberig marad hivatalban, addig teljes jogkörrel fognak működni. 
· Gyöngyvirág néptánccsoport bálja volt a művelődési házban, az egyik olyan csoportunk, amelyik régóta működik a településen.  

· Ellenőrzés volt a konyhával kapcsolatosan, az ellenőrzés nem szakmai volt, hanem utánkövetése annak a pályázatnak, amiben a konyha építve lett. Mindent rendben találtak. 
· Megjelentek a Magyar Faluprogram új kiírásai, hiába van több kiírás csak egyet lehet beadni. Többféle téma van, mint pl.: önkormányzati épületek felújítása, kommunális gépek beszerzése, stb…. Korábban többen beszéltünk arról, hogy a bölcsőde felújítását lehetne preferálni, viszont úgy olvastam a kiírásban, ha bölcsődeként újítjuk fel, akkor öt évig bölcsődeként kell funkcionálnia. A bölcsődében is volt szakmai ellenőrzés, ahol vizsgálták a Forgács utcai bölcsőde jelenlegi státuszát is. Megállapítást nyert, hogy ott jelenleg ellátás nincsen, azt a döntést kaptuk, hogy fél évünk van, hogy akarjuk e az adott épületet a továbbiakban bölcsődeként üzemeltetni vagy nem. Amennyiben akarjuk, akkor az előírt személyi és tárgyi feltételeket továbbra is biztosítani kell a csoportlétszám függvényében. Ha nem, akkor az alapiratokból is ki kell vezetnünk. Azt gondolom, hogy a koncepcióba kell megfogalmazni a bölcsődei ellátással kapcsolatban valamit és akkor úgy eldöntjük, hogy lesz-e ott jövőre bölcsőde vagy nem lesz. Arról is beszéltünk, hogy a felújítás során olyan közösségi teret hozunk létre, ami mellett megszállásra alkalmas teret is kialakítanánk. Magyarán vendégház funkció is lenne, illetve rendezvények tartására is alkalmas lenne. Mivel ez funkcióválltást eredményezne a Magyar Faluprogramba, ezért is bizonytalanodtam el. A kommunális gépek beszerzésével kapcsolatosan korábban egyszer beszéltünk róla, hogy a pronár típusú gépet kicserélnénk egy hasonló fülkésre. Januárba van a pályázat beadási határideje, így van még idő átgondolni. 
Tóth József képviselő úr

Kérdésem, hogy a TOP Plusz pályázaton belül mire lehet pályázni?

Vörös Sándor polgármester úr

Jelenleg az ÖTI telep, a Petőfi utca felújítása, a könyvtár felújításának egyrésze is ebből a pályázatból van beadva. Arra várunk, hogy a térség egészségügyi ellátás fejlesztésére tudjunk pályázatot beadni. Azért lenne fontos, mert az ultrahang készülékünket már cserélni kellene.
Tóth József képviselő úr

Ezért kellene minél hamarabb dönteni, mert a pályázatot ennek függvényébe kellene beadni. 
Vörös Sándor polgármester úr

Azt jó lenne tudni, hogy a Zrínyi utcai épületbe, ha csak dunavecsei gyermeket fogadunk be, akkor elég lesz-e egy épület. A napirendhez további hozzávetésem nincs.
Megkérdezem a képviselő-testület tagjaitól, hogy van-e kérdés a napirenddel kapcsolatban?

A képviselő-testület tagjainak további kérdése nem volt.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 5 igen szavazattal, ellenszavazat és határozathozatal nélkül tudomásul vették. 

2./ Napirend:

     Javaslat az önkormányzat 2023. évi költségvetésének a módosítására 
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.V. Bizottság
Vörös Sándor polgármester 

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
A 2023. évi 2. számú költségvetési módosítás tartalmazza: az iparűzési adó növekményének módosítását, a háziorvosi ügyelet központi többlet bevételének módosítását, a pályázatok megvalósítására kiutalt fejlesztési célú támogatás módosítását, az egyéb közhatalmi bevételek (bírság, ig. szolg. díj) növekményének módosítását, a nem lakás célú bérletek növekményének módosítását, a továbbszámlázott rezsidíj és az áfa tartalom növekményének módosítását, a rezsidíj szolgáltatói visszatérítés növekményének módosítását, valamint a papírgyár rendezvény támogatását. A bizottság javasolja a rendelet tervezet elfogadását.

Vörös Sándor polgármester 

Megkérdezem a képviselő-testület tagjaitól, hogy ki ért egyet a 2023. évi 2. számú költségvetési rendelet módosításával?

A képviselő-testület tagjai 5 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 12/2023. (XI.23.) rendeletét az önkormányzat 2022. évi költségvetéséről szóló 1/2023. (II.01.) rendelet módosításáról

(A rendelet teljes terjedelmében e jkv-höz csatolva van)

3./ Napirend:

      Beszámoló az önkormányzat 2023. 1-9 hónap gazdálkodásának 
      eredményéről
      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csop.vez.
     Tárgyalja: P.Ü.V. Bizottság
Vörös Sándor polgármester 

A kapott értékek alapján elmondható, hogy az önkormányzat és intézményeinek működése stabil. Felkérem a P.Ü.V. Bizottság elnökhelyettesét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
A bizottság megtárgyalta és elfogadásra javasolja a beszámolót. 
Vörös Sándor polgármester úr

Pár szót szeretnék hozzáfűzni. Az anyagban lehet látni, hogy az intézmények zöme 70 %-ban teljesítette mind a kiadás, mind a bevétel részét. Az óvoda esetében látható a kiadások tekintetében valamennyi többlet. A szakrendelő és a bölcsőde ilyen szempontból rendben van. Az adatokat az intézményvezetőkkel egy hete átbeszéltük, illetve ennek megfelelően fogják az elkövetkezendő hónapokban a munkájukat végezni. 

Megkérdezem a képviselő-testület tagjaitól, hogy ki ért egyet az önkormányzat 2023. 1-9 hónap gazdálkodásáról szóló beszámoló elfogadásával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

157/2023. (XI. 22.) Kt.h.

Beszámoló az önkormányzat 2023. évi 1-9 hónap
gazdálkodásáról 










H a t á r o z a t

1./ Dunavecse Város Önkormányzat képviselő-testülete úgy határoz, hogy az Önkormányzat 2023. 1-9 hónap gazdálkodásának alakulásáról szóló beszámolót elfogadta.

2./ Ezen határozatáról értesülnek:

- Vörös Sándor polgármester

- Ginál Róbert gazdálkodási csoportvezető

4./ Napirend:

     Javaslat 2024. évre vonatkozó éves ellenőrzési terv jóváhagyására

     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető

     Tárgyalja: P.Ü.V. Bizottság
Vörös Sándor polgármester 

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
Az Önkormányzat éves ellenőrzési kötelezettségét az Államháztartásról szóló 2011. évi CXCV. tv. (Áht.) írja elő. Az Áht 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani. Az éves ellenőrzési terv elkészítésére vonatkozó szabályokat a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendelet (Ber.) tartalmazza. A belső ellenőrzési vezető (a költségvetési szerv belső ellenőrzési egységének vezetője, ha a költségvetési szervnél egy fő látja el a belső ellenőrzést, akkor a belső ellenőrzést ellátó személy) feladata, hogy Stratégiai ellenőrzési tervet és kockázatelemzés alapján éves Ellenőrzési tervet készítsen, a tervnek a kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. Az ellenőrzések javasolt témáit előterjesztés tartalmazza. A 2024. év során ellenőrizendő témát vagy témákat szükséges megjelölni, az Ellenőrzési terv a választott témák figyelembevételével ezt követően kerül feltöltésre. A Ber. 32. §. (4) bekezdése alapján az éves ellenőrzési tervet a testületnek a vizsgálandó időszakot megelőző év december 31-ig kell jóváhagynia. Bejelölésre kerültek a javasolt témák. A bizottság 2024. évre vonatkozó éves ellenőrzési célként meghatározni javasolja a 2. (Térítési díjak beszedésének ellenőrzése, étkezés nyilvántartásának vizsgálata, 28. (Leltározás végrehajtásának ellenőrzése) és 39. (Az egészségügyi dolgozók továbbképzési kötelezettség teljesítésének ellenőrzése) témát a képviselő-testület számára.
Vörös Sándor polgármester 

Megkérdezem a képviselő-testület tagjaitól, hogy van-e valakinek kérdése a napirendhez?

A képviselő-testület tagjai részéről kérdés nem merült fel. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2024. évre vonatkozó éves ellenőrzési terv jóváhagyásával a bizottság által javasolt 3 ellenőrzési téma kiválasztásával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

158/2023. (XI. 22.) Kt.h.

Javaslat 2024. évre vonatkozó belső

ellenőrzésre












H a t á r o z a t 

I./ Dunavecse Város Önkormányzat Képviselő-testülete úgy határoz, hogy a 2024. évi belső ellenőrzésre 2. (Térítési díjak beszedésének ellenőrzése, étkezés nyilvántartásának vizsgálata, 28. (Leltározás végrehajtásának ellenőrzése) és 39. (Az egészségügyi dolgozók továbbképzési kötelezettség teljesítésének ellenőrzése) témát választja. 

2./ A képviselő-testület felkéri 

Ginál Róbert gazdálkodási csoportvezetőt, hogy mindhárom témára három árajánlatot kérjen be, a belső ellenőrzés összegét a költségvetésbe tervezze be,

 - Vörös Sándor polgármester urat a legkedvezőbb árajánlatot adóval kösse meg a szerződést.  

Határidő: 2024. június

Felelős: Ginál Róbert gazdálkodási csoportvezető   

3./ Ezen határozatról értesül:

      -  Vörös Sándor polgármester úr

· Ginál Róbert gazdálkodási csoportvezető

· Nagy Erzsébet jegyző

5./ Napirend:

      Egyéb ügyek
  a)  MFP-UHJ/2023. Alkony utca kivitelezés ajánlatkérésének lezárása,

       önrész biztosítása
      Előterjesztő: Vörös Sándor polgármester

      Előterjesztésért felelős: Nagy Erzsébet jegyző

     Tárgyalja: P.Ü.V. Bizottság
Vörös Sándor polgármester 

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
A bizottság megtárgyalta a napirendet és javasolja elfogadni a határozati javaslatot, mely szerint a Soltút Kft. ajánlatát javasolja elfogadni bruttó 24.667.337 Ft összegben a képviselő-testület számára.
Vörös Sándor polgármester 

Megkérdezem a képviselő-testület tagjaitól, hogy ki ért egyet az Alkony utca kivitelezés ajánlatkérésének lezárásával a határozati javaslat szerint?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

159/2023. (XI. 22.) Kt.h.

MFP-UHJ/2023. Alkony utca

kivitelezés ajánlatkérésnek lezárása,

önrész biztosítása



















H a t á r o z a t
1./ Dunavecse Város Önkormányzata Képviselő-testülete úgy határoz, hogy a MFP-UHJ/2023. kódszámú „Út, híd, járda építése/felújítása” Alkony utca kivitelezés ajánlatkérése tárgyában beérkezett ajánlatot tevők közül a Soltút Kft. ajánlatát fogadja el bruttó 24.667.337 Ft összegben.

2./  A pályázat megvalósításához az önerőt biztosítja a tartalék terhére, melynek összege: bruttó 4.222.245 Ft.

3./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

4./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Soltút Kft. 6320 Solt, Kecskeméti út 
5. b) Javaslat Dr. Kolozs Gergely Kistérségi Egészségügyi Centrum

                      SZMSZ-nek módosítására, a szakrendelő zárvatartási kérelme

                      Előterjesztő: Vörös Sándor polgármester

                      Előterjesztésért felelős: dr. Pándi Ottó intézményvezető
                     Tárgyalja: E.K.O.SZ. Bizottság

Vörös Sándor polgármester 

Felkérem az EKOSZ Bizottság elnökhelyettesét, hogy ismertesse a bizottság javaslatát.

Sándor Zsombor képviselő úr, az E.K.O.SZ. Bizottság elnökhelyettese
A bizottság megtárgyalta a szakrendelő SZMSZ-nek módosítását és a zárvatartási kérelmét és mindkettőt elfogadásra javasolja.
Vörös Sándor polgármester 

Megkérdezem a képviselő-testület tagjaitól, hogy kiért egyet a szakrendelő SZMSZ-nek módosításával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

160/2023. (XI. 22.) Kt.h.

Dr. Kolozs Gergely Kistérségi Egészségügyi Centrum

 SZMSZ-nek módosítása


















H a t á r o z a t
1./ Dunavecse Város Önkormányzat Képviselő-testülete úgy rendelkezik, hogy a Dr. Kolozs Gergely Kistérségi Egészségügyi Centrum Szervezeti és Működési Szabályzatának módosítását - amely a szabályzat mellékletét képezi - az előterjesztésben foglaltak szerint elfogadja.

2./ A szakrendelő SZMSZ-e jelen határozat elidegeníthetetlen részét képezi. 

3./ Ezen határozatról értesül:

- Dr. Pándi Ottó intézményvezető
- Nagy Erzsébet jegyző

Vörös Sándor polgármester 

Megkérdezem a képviselő-testület tagjaitól, hogy kiért egyet a szakrendelő zárvatartási kérelmével a határozati javaslat szerint?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

161/2023. (XI. 22.) Kt.h.

Dr. Kolozs Gergely Kistérségi Egészségügyi

Centrum téli zárva tartása











H a t á r o z a t
1./ Dunavecse Város Önkormányzata Képviselő-testülete hozzájárul a Dr. Kolozs Gergely Kistérségi Egészségügyi Centrum 2023. december 27. – 2023. december 29. időszak közötti zárva tartásához.

2./ A képviselő-testület felkéri 

- a Polgármestert, hogy az intézmény vezetőjét a döntésről tájékoztassa,

- Az intézmény vezetőjét, hogy a téli zárva tartásról a betegeket értesítse.

Határidő: 2023. december 10.
Felelős: Vörös Sándor polgármester

3./ Ezen határozatról értesül:

- Dr. Pándi Ottó intézményvezető
- Vörös Sándor polgármester

- Irattár
5. c) A köztemetőről és a temetkezés rendjéről szóló rendelet, valamint a

         kegyeleti közszolgáltatási szerződés jóváhagyása

         Előterjesztő: Vörös Sándor polgármester

         Előterjesztésért felelős: Nagy Erzsébet

         Tárgyalja: P.Ü.V. Bizottság
Vörös Sándor polgármester 

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
A bizottság megtárgyalta a temetőrendelet tervezetet és a kegyeleti közszolgáltatási szerződést. Mindkettőt elfogadásra javasolja. A kegyeleti közszolgáltatási szerződést az alábbi javításokkal javasolja elfogadni a képviselő-testület számára: a szerződés 9. pontja törlésre kerülne, a díjak felülvizsgálata az üzemeltető javaslatára évente történjen meg.

Vörös Sándor polgármester 

Megkérdezem a képviselő-testület tagjaitól, hogy ki ért egyet a köztemetőről és a temetkezés rendjéről szóló rendelet tervezet elfogadásával?
A képviselő-testület tagjai 5 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 13/2023. (XI.23.) rendeletét a köztemetőről és temetkezés rendjéről.
(A rendelet teljes terjedelmében e jkv-höz csatolva van)
Vörös Sándor polgármester 

Megkérdezem a képviselő-testület tagjaitól, hogy ki ért egyet kegyeleti közszolgáltatási szerződés jóváhagyásával a bizottság által javasolt módosítással?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

162/2023. (XI. 22.) Kt.h.

Kegyeleti közszolgáltatási szerződés jóváhagyása










      H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta „A köztemetőről és a temetkezés rendjéről szóló rendelet, valamint a kegyeleti közszolgáltatási szerződés jóváhagyása” című előterjesztését és a következő határozatot hozza:

1./ A Képviselő-testület úgy határoz, hogy a Dunavecsei Református Egyházközséggel (székhelye: 6087 Dunavecse, Zrínyi u. 12.) kegyeleti közszolgáltatási szerződést köt az előterjesztésben foglaltak szerint az alábbi módosításokkal:
- a szerződés tervezet 9. pontja törlésre kerüljön, 

- egészüljön ki azzal, hogy a díjak felülvizsgálata az egyházközség javaslatára évente megtörténhet. 

- ravatalozó felújítása az üzemeltető feladata.
2./A Képviselő-testület felhatalmazza Vörös Sándor polgármestert a mellékelt tartalommal a szerződés aláírására.

3./ Határidő: azonnal

     Felelős: Vörös Sándor polgármester

4./ Értesülnek:

- Vörös Sándor polgármester

- Dunavecsei Református Egyházközség

- Nagy Erzsébet jegyző

- Dr. Tarnai Kitti hat.csop.vez.

- Irattár

5. d) Javaslat a Helyi Választási Bizottság tagjainak és póttagjainak

        megválasztására

         Előterjesztő: Vörös Sándor polgármester

         Előterjesztésért felelős: Nagy Erzsébet jegyző

         Tárgyalja: P.Ü.V. Bizottság
Vörös Sándor polgármester 

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő, a P.Ü.V. Bizottság elnöke

Magyarország Alaptörvénye 35. cikk (2) bekezdése értelmében a helyi önkormányzati képviselők és polgármesterek általános választását a helyi önkormányzati képviselők és polgármesterek előző általános választását követő ötödik év április, május, június vagy július hónapjában, az európai parlamenti képviselők választásával egyidejűleg kell megtartani. A választási eljárásról szóló 2013. évi XXXVI. törvény (a továbbiakban: Ve.) 23. §- a értelmében a korábbiaktól eltérően nem a választás kitűzését követően választja meg a képviselő-testület a helyi választási bizottság tagjait, hanem a helyi önkormányzati képviselők és polgármesterek általános választásának évét megelőző évben, október 1. és november 30. között. Az Európai Unió Tanácsa 2023. május 22-én nyugtázta, hogy az Európai Parlament tagjainak közvetlen és általános választójog alapján történő választásáról szóló, 1976. szeptember 20-i okmánnyal összhangban és a kérdésnek a Tanács előkészítő szerveiben való megvitatását követően a következő európai parlamenti választásokra 2024. június 6. és 9. között kerül sor. A választások előkészítése során egyeztetéseket folytattunk, majd nyilatkoztattuk a megbízni kívánt választási bizottsági tagokat és póttagot, hogy a megbízást vállalják-e. A tagok vállalták a megbízatást, továbbá nyilatkoztak arról, hogy összeférhetetlenség nem áll fenn egyikükkel szemben sem. A Ve. 23. §-a szerint a helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt. A választási bizottság tagjaira és póttagjaira tett indítványhoz módosító javaslat nem nyújtható be. A választási bizottság tagjainak megválasztásáról egy szavazással kell dönteni. Amennyiben határidőre nem születik döntés, úgy a helyi választási bizottság tagjait a HVI vezetőjének indítványára a Területi Választási Bizottság bízza meg. Fentiek alapján az alábbi személyek megválasztásra teszek javaslatot: Tagok: Laub Miklós Dunavecse, Squor Mária Dunavecse, Nyáriné Mojzes Zsuzsanna Ivett Dunavecse, Póttag: Juhászné Trungel Nagy Erika Dunavecse, Németh Ildikó Dunavecse. A bizottság javasolja a határozati javaslat elfogadását.

Vörös Sándor polgármester 

Megkérdezem a képviselő-testület tagjaitól, hogy ki ért egyet a Helyi Választási Bizottság tagjainak és póttagjainak megválasztásáról szóló határozati javaslat elfogadásával?
A képviselő-testület tagjai 5 igen szavazattal, ellenszavazat nélkül az alábbi határozatot hozták:

163/2023. (XI. 22.) Kt.h.

Javaslat a Helyi Választási Bizottság tagjainak és póttagjainak

megválasztására











H a t á r o z a t

1.) Dunavecse Város Önkormányzata Képviselő-testülete megtárgyalta a „Javaslat a Helyi Választási Bizottság (HVB) tagjainak és póttagjainak megválasztására” című előterjesztést és a választási eljárásról szóló 2013. évi XXXVI. törvény 23. § (1) bekezdésében foglaltak szerint – a Helyi Választási Iroda vezetőjének indítványára tekintettel a Helyi Választási Bizottságokba tagként és póttagként az alábbi állampolgárokat választja meg:
Tagok: Laub Miklós Dunavecse,

 Squor Mária Dunavecse,

 Nyáriné Mojzes Zsuzsanna Ivett Dunavecse
Póttag: Juhászné Trungel Nagy Erika Dunavecse
 Németh Ildikó Dunavecse,
2.) A képviselő-testület felkéri Vörös Sándor polgármestert, hogy a megválasztott bizottsági tagoktól az esküt vegye fel.
Határidő: 2023. október 31.
Felelős: Vörös Sándor polgármester
              Nagy Erzsébet jegyző
3.) Határozatról értesül: érintettek
5. e)  HÉSZ módosítás az 51-es út és 513 út kereszteződésében tervezett 

                    körforgalmi csomópont megvalósítása érdekében

                    Előterjesztő: Vörös Sándor polgármester

                    Előterjesztésért felelős: Rédeiné Bondor Klára tervező
                    Tárgyalja: P.Ü.V. Bizottság
Vörös Sándor polgármester

Felkérem a P.Ü.V. Bizottság elnökét, hogy ismertesse a bizottság javaslatát.

Molnár Gyula képviselő úr, a P.Ü.V. Bizottság elnöke
Dunavecse Város Önkormányzat Képviselő-testülete 84/2023.(IV.26.) Kt.h. határozatával „Dunavecse 51-es főút és párhuzamos kerékpárút fejlesztésének megvalósíthatósága” érdekében döntött a településrendezési eszközök egyszerűsített eljárásrend szerint módosításának megindításáról és az érintett területeket az önkormányzat kiemelt fejlesztési területté nyilvánította. A tervezet az OTÉK 2012. augusztus 6-án hatályos állapota szerinti tartalommal elkészült. A partnerségi véleményezési eljárást az önkormányzat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017 (XI.2.) önkormányzati rendelet alapján lefolytatta, melynek keretében lakossági fórumot is tartottunk 2023. augusztus 30-án. Sem a lakossági fórumon, sem írásban a tervezettel kapcsolatban észrevétel nem érkezett. Az önkormányzat hivatali kapun keresztül lefolytatta a környezeti értékelés szükségességéről szóló előzetes eljárást. Az eljárás során egyik véleményező sem tartotta szükségesnek a 2/2005. Kormányrendelet szerinti dokumentáció és eljárás lefolytatását, az állami főépítész azonban kérte, hogy a dokumentáció kiemelten vizsgálja a módosítások épített környezetre gyakorolt hatását. A dokumentáció ezzel kiegészült. Dunavecse Város Önkormányzat Képviselő-testülete 135/2023.(IX.27.) Kt.h. határozatával úgy döntött, hogy a folyamatban lévő, a Dunavecse 51-es út 513-as út kereszteződésében tervezett körforgalmi csomópont településrendezési terv módosításához nem készíttet környezeti vizsgálati dokumentációt. E határozat 2. pontjával a partnerségi véleményezési eljárás dokumentumai alapján a partnerségi véleményezési szakaszt egyetértéssel lezárta. A határozat közzététele megtörtént, azzal kapcsolatban sem szóban, sem írásban észrevétel nem érkezett. Az E-tér rendszeren keresztül az Állami Főépítész záró szakmai véleményét 2023.10.10-én kérték meg. Az államigazgatási véleményezést az Állami Főépítész egyeztető tárgyalás keretében folytatta le 2023. november 7-én, melyről jegyzőkönyv készült. Az állami főépítész apróbb módosításokat, javításokat kért, melyek a módosítást érdemben nem befolyásolták, lényegében az alátámasztó munkarészt érintették. A javításokat a tervező elvégezte, ezt követően az Állami Főépítész BK/AFI/637-7/2023 számú szakvéleményében a módosítás elfogadását javasolta. A módosítás ismertetése. A hatályos szabályozás szerint a körforgalmi csomópont helye nincs kijelölve, így nem fér el a már kiszabályozott területen. A terület igénybevételhez szükséges a szabályozási terv módosítása. A körforgalmi csomópont megvalósulása hozzájárul az 51. sz főút és Dunavecse település közötti biztonságos közlekedéséhez. A bizottság javasolja elfogadni a rendelet tervezetet. 
Vörös Sándor polgármester

Megkérdezem a képviselő-testület tagjaitól, hogy ki ért egyet a helyi építés szabályairól szóló 29/2004. (X.27.) rendelet módosításával?
A képviselő-testület tagjai 5 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 14/2023. (XI.23.) rendeletét a helyi építési szabályairól szóló 29/2004. (X.27.) önkormányzati rendelete módosításáról.
(A rendelet teljes terjedelmében e jkv-höz csatolva van)
   6. f) Rendőrkapitányságvezető kinevezésének véleményezése
          Előterjesztő: Vörös Sándor polgármester
Vörös Sándor polgármester

Bács-Kiskun Vármegyei rendőrfőkapitány levélben keresett meg, hogy véleményezzük dr. Fekecs Dénes r. alezredes 2023. december 1-jei hatályú kinevezését. Javaslom, hogy véleményezzük alezredes úr kinevezését. Én egyetértek a kinevezésével.

Megkérdezem a képviselő-testület tagjaitól, hogy ki ért egyet dr. Fekecs Dénes r. alezredes 2023. december 1-jei hatályú kinevezésével?

A képviselő-testület tagjai 4 igen szavazattal, 1 nem szavazattal az alábbi határozatot hozták:

164/2023. (XI. 22.) Kt.h.

Kapitányságvezetői beosztás

H a t á r o z a t
1./ Dunavecse Város Önkormányzata Képviselő-testülete úgy határoz, hogy dr. Fekecs Dénes a Kunszentmiklósi Rendőrkapitányság, kapitányságvezetői beosztására 2023. december 01-jei hatályú kinevezését támogatja. 

2./ Ezen határozatról értesül:

- Vörös Sándor polgármester

- Bács-Kiskun Vármegyei Rendőr-főkapitányság dr. Gulyás Zsolt r. dandártábornok, rendőrségi főtanácsos, vármegyei rendőrfőkapitány, 6000 Kecskemét, Batthyány u. 14.

Polgármester úr tájékoztatja a képviselő-testületet és a jelenlévőket, hogy a következő testületi ülés 2023. december 13-án lesz.

Nyílt ülés keretében több napirend nem volt, ezért Polgármester úr a nyílt ülést 16,00 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.


Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          …………………………

